
   REPUBLIKA HRVATSKA
 MEĐIMURSKA ŽUPANIJA          
    OPĆINA  DEKANOVEC 
   									

Naziv obveznika: Općina Dekanovec				                                                                                                    Sjedište obveznika: 40318 Dekanovec                                                                                       
Adresa sjedišta obveznika: Florijana Andrašeca 41
OIB: 34666892913            
Broj RKP-a: 32867
MB: 02582236
Šifra djelatnosti: 8411
Razina: 22
Razdjel: 000
Šifra općine: 603        
Proračun nema korisnika pa bilješke vrijede I kao konsolidirane.                                              

				
BILJEŠKE

uz financijski izvještaj za razdoblje od 01.01. do 31.12.2022.


UVOD

U skladu s odredbama Pravilnika o financijskom izvještavanju u proračunskom računovodstvu (Narodne novine, br. 37/2022) i Okružnici o sastavljanju konsolidaciji  i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna  jedinica lokalne i područne (regionalne) samouprave za razdoblje od 1. siječnja do 31. prosinca 2022.  godine, KLASA:400-02/22-01/26 i URBROJ: 513-05-03-23-6 od 12. siječnja 2023., sastavljen je Financijski izvještaj Općine Dekanovec za razdoblje siječanj - prosinac 2022. godine koji se sastoji od: Izvještaja o prihodima i rashodima, primicima i izdacima (Obrazac PR-RAS), Izvještaja o obvezama (Obrazac OBVEZE), Bilance (Obrazac BIL), Izvještaja o promjenama u vrijednosti i obujmu imovine i obveza (Obrazac P-VRIO) i Izvještaja o rashodima prema funkcijskoj klasifikaciji (Obrazac RAS-funkcijski).					
Općina Dekanovec primjenjuje proračunsko računovodstvo u skladu sa Zakonom o proračunu (Narodne novine, broj 144/2021) i Pravilnikom o proračunskom računovodstvu (Narodne novine, broj 37/2022). Prema odredbama navedenih propisa Općina u svojim knjigovodstvenim evidencijama osigurava pojedinačne podatke o vrstama prihoda i primitaka, rashoda i izdataka, stanju imovine, obveza i vlastitih izvora.  Knjigovodstvo se vodi po načelu dvojnog knjigovodstva i prema propisanom računskom planu; vode se poslovne knjige - dnevnik, glavna knjiga i pomoćne knjige. Prihodi i primici te rashodi i izdaci iskazuju se prema modificiranom računovodstvenom načelu nastanka događaja. Prihodi i primici priznaju se u izvještajnom razdoblju u kojem su postali raspoloživi i pod uvjetom da su mjerljivi. Rashodi se priznaju na temelju nastanka događaja (obveza) i u izvještajnom razdoblju na koje se odnose, neovisno o plaćanju. Imovina i obveze iskazuju se po računovodstvenom načelu nastanka događaja uz primjenu metode povijesnog troška. 
Nastavno se u Bilješkama obrazlažu numerički podaci i veća odstupanja iskazana u obrascima.					


Bilješke uz Izvještaj o prihodima i rashodima, primicima i izdacima (Obrazac PR-RAS)


 U bilješkama Izvještaja o prihodima i rashodima, primicima i izdacima navode se razlozi zbog kojih je došlo do značajnijih odstupanja od ostvarenja u izvještajnom razdoblju prethodne godine. 
 Prihodi poslovanja (skupina 6) ostvareni u izvještajnom razdoblju iznose 2.643.877,00 kuna.  
Obrazloženje i pojedina odstupanja u prihodima odnose se na slijedeće šifre:

1. Bilješka uz šifru 6 – Prihodi poslovanja
U odnosu na isto obračunsko razdoblje prošle godine ostvareni prihodi poslovanja iznose 2.634.877,00 kuna i veći su za  88.543,00 kuna. Nema nikakvih značajnih odstupanja.

· (račun 611) porez i prirez na dohodak izvršen je u većem  iznosu u odnosu na prethodnu godinu . Općina nema nikakvih dugova s osnova povrata poreza.
· (račun 6341) prihoda ostvarenog od tekućih pomoći izvanproračunskih korisnika ove godine nije bilo 
· (račun 6531) odnosi se na komunalni doprinos i naknade gdje je došlo do povećanja prihoda iz razloga više uplaćene naknade za komunalni doprinos, naknadi za priključak te prihoda od pruženih usluga
· AOP 117 (račun 6532) komunalna naknada ostvarena je u iznosu od 158.883 kuna te je ostvarenje veće u odnosu na prethodnu godinu
· AOP 119 (račun 661) odnosi se na prijenos troškova Hrvatskim vodama

2. Bilješka uz šifru 3 – Rashodi poslovanja
Rashodi poslovanja (skupina 3) ostvareni u izvještajnom razdoblju iznose 1.861.635,64 kuna.  U izvještaju o izvršenju proračuna rashodi se iskazuju po nastanku događaja. 

· (račun 322) rashodi u 2022. godini veći su u odnosu na prošlogodišnje razdoblje, a prvenstveno radi većih troškova energija i rasta cijena na tržištu
· (račun 323) veći su zbog povećanja komunalnih, intelektualnih i računalnih usluga
· (račun 3299) rashodi se odnose na rashode protokola, održavanja raznih manifestacija (u 2021. godini to nije bilo moguće zbog COVID krize)  
· (račun 35 i 36)  prema uputi Državnog ureda za reviziju napravljena je korekcija i pravilno je iskazana u financijskim izvještajima na propisanim računima Računskog plana u skladu s odredbama Pravilnika o proračunskom računovodstvu i Računskom planu- pomoć proračunskim korisnicima drugih proračuna, rashodi za financiranje dječjih vrtića, školska prehrana. Time je konto 37 smanjeni  u odnosu na prošlogodišnje ostvarenje. 

Rashodi za nabavu nefinancijske imovine (skupina 4) izvršeni su u iznosu od 724.414,53 kuna te nema skoro nikakvih odstupanja.

· (račun 421) odnosi se na projekt rekonstrukcije ulice Marka Kovača kod škole, postavljanje led rasvjete u ulici Marka Kovača kod škole, opremanje vanjskog sportskog višenamjenskog igrališta
	Neutrošena sredstva (žiro račun) na početku obračunskog razdoblja iznosila su 183.226,00 kuna, a krajem obračunskog razdoblja iznose 112.320,67  kuna.

	Navedena stanja sredstava na početku i na kraju obračunskog razdoblja sadrže sredstva Hrvatskih voda d.d. za koje se ubire naknada za uređenje voda (10.885,65 kn), a ne iskazuje se niti u prihodima, niti u rashodima proračuna.

	Ostalo
	
	
	
	
	

	Tijekom izvještajnog razdoblja općina nije imala prihode od vlastite djelatnosti, jer nema ustrojenu takvu djelatnost. Općina nije davala nikakve zajmove. 




Rezultat poslovanja tekuće godine na dan 31.12.2022 godine iznosi  višak prihoda u iznosu od 57.826,83 kuna. Manjak iz prethodnog razdoblja iznosi -53.684,70, što znači da je ukupan rezultat poslovanja višak u iznosu od  4.142,13  kuna. 

Prosječan broj zaposlenih u Općini Dekanovec na dan 31.12.2022 je 1 zaposleni. 
Na pozicijama obveznih dodatnih podataka iskazuju se statistički podaci o određenim prihodima i rashodima, primicima i izdacima.



Bilješke uz Bilanca

Bilanca je sustavni, vrijednosno iskazani pregled imovine, obveza i vlastitih izvora na određeni dan. Sva stanja u Bilanci su točna, istinita, vjerodostojna i prethodno kontrolirana Za svako stanje u bilanci provedeno je usklađenje sa stvarnim stanjem te se knjigovodstveno iskazano stanje u bilanci smatra stvarnim stanjem utvrđeno popisom, provjeravanjem ili međusobnim usklađenjem.  
Člankom 14. pravilnika o financijskom izvještavanju u proračunskom računovodstvu propisane su obvezne bilješke uz Bilancu, a to su : 

1. Popis ugovornih odnosa i slično koji uz ispunjenje određenih uvjeta, mogu postati obveza ili imovina
2. Popis sudskih sporova u tijeku  
Navedeni dokumenti sastavni su dio ovoga izvještaja.

1. Bilješka uz šifru 01 – Neproizvedena dugotrajna imovina
Tijekom godine nije bilo značajnijih promjena neproizvedene dugotrajne imovine. 

2. Bilješka uz šifru 02 – Proizvedena dugotrajna imovina
Tijekom 2022. godine provedene su neke korekcije u vrijednosti proizvedene dugotrajne imovine. Imovina je povećana s osnove ulaganja u ceste (Murska ulica, ulica Marka Kovača kod škole), postavljanje led rasvjete u ulici Marka Kovača kod škole, nabavljeni su novi stolovi i klupe. S druge strane izvršeno je isknjiženje vodovodne mreže u poduzetničkoj zoni nabavne vrijednosti 250.438,05 kuna iz razloga jer se isto nalazi u poslovnim knjigama Međimurskih voda d.o.o. Ispravak vrijednosti proizvedene dugotrajne imovine izvršen je temeljem Pravilnika o proračunskom računovodstvu, po prosječnim godišnjim stopama linearnom metodom.

3. Bilješke uz šifru 05 – Dugotrajna nefinancijska imovina u pripremi
Tijekom 2022. godine provedeni je ispravak u vrijednosti imovine temeljem naloga Državnog ureda za reviziju. Time je građevinski objekt u pripremi – vodovodna mreža u iznosu od 334.471,00 kuna isknjižena iz poslovnih knjiga Općine Dekanovec, odnosno iz imovine u pripremi,  jer se ista nalazi u poslovnim knjigama Međimurskih voda (što je potvrđeno dopisom Međimurskih voda d.o.o.).
U okviru dugotrajne nefinancijske imovine u pripremi  evidentirana je započeta, a nedovršena investicija Opremanje vanjskog sportskog višenamjenskog igrališta u vrijednosti od 260.459,38 kuna. Za navedene investicije imovina će se aktivirati nakon sastavljanja primopredajnog zapisnika i stavljanja imovine u upotrebu.

4. Bilješka uz šifru 11 -  Novac u banci i blagajni
U odnosu na početno stanje (stanje 01.01.) vidljivo je smanjenje novčanih sredstava na poslovnom računu Općine Dekanovec. Stanje poslovnog računa na dan 31.12.2022. godine iznosi 112.320,67 kuna. Kako je većina dospjelih obveza podmirena iz tog razloga je i smanjenje novčanih sredstava na računu.

5. Bilješka uz šifru 129 – Ostala potraživanja
U odnosu na završno stanje prethodne godine (31.12.) vidljivo je da nema nikakvih ostalih potraživanja. Radi se o ispravku knjiženja potraživanja naknade za uređenje voda. Isto je propisno knjižena na propisanim računima.

6. Bilješka uz šifru 15 – Dionice i udjeli u glavnici
U odnosu na početno stanje nije bilo promjena tijekom 2022. godine.
		Udjeli u javnim poduzećima
	2.724.800,00

	GKP Pre-kom
	7.900,00

	Međimurje-plin
	1.232.000,00

	Međimurske vode
	1.484.900,00



	
	
	
	



7. Bilješka uz šifru 16 – Potraživanja za prihode poslovanja
Porez na promet nekretnina evidentira se u glavnoj knjizi temeljem podataka Porezne uprave, koja izdaje rješenja te u cijelosti prati naplatu i provodi postupke naplate ovog prihoda. Općina prihod od poreza ostvaruje putem „pražnjenja“. 
Ukupna potraživanja za prihode poslovanja iznose 419.734,99 kuna, dok ispravak vrijednosti potraživanja iznosi 258.605,83 kuna, iz čega proizlazi iznos potraživanja za prihode poslovanja od 161.129,16 kuna (šifra 16 obrasca Bilanca).

U priloženoj tabeli iskazana su ukupa potraživanja po vrstama  (podaci iz glavne knjige – prije izvršenog ispravka ):
	
	Potraživanje

	Potraživanja za poreze
	5.217,54

	Potraživanja za prihode od imovine
	8.105,77

	Potraživanja za upravne i administrativne pristojbe, pristojbe po posebnim propisima i naknade
	406.411,68

	Potraživanja za pomoći proračunu iz drugih proračun
	0,00

	Potraživanja za prihode od prodaje proizvoda i roba te pruženih usluga
	0,00

	 
	419.734,99




Izmjenama Pravilnika o proračunskom računovodstvu propisano je da se ispravak vrijednosti potraživanja obavezno provodi na kraju proračunske godine uzimajući u obzir kašnjenje u naplati preko godine dana i pokretanje stečajnog ili likvidacijskog postupka nad dužnikom. Ako se s naplatom potraživanja kasni između jedne i tri godine, vrijednost potraživanja ispravlja se po stopi od 50%, a za kašnjenja iznad tri godine, vrijednost potraživanja ispravlja se po stopi od 100%. Ako je nad dužnikom pokrenut stečajni ili likvidacijski postupak, vrijednost potraživanja ispravlja se po stopi od 75%. Potraživanja za koja je proveden ispravak vrijednosti po stopi od 100%  (u potpunosti su ispravljena), zadržavaju se u bilančnoj evidenciji sve do trenutka prestanka postojanja pravne osnove za njihovu naplatu. Temeljem navedenog izvršen je ispravak vrijednosti potraživanja u iznosu 258.605,83 kuna.

8. Bilješka uz šifru B003 – Obveze i vlastiti izvori


Stanje obveza na dan 31.12.2022. iznosi 108.180,90 kuna (šifra 2). Od navedenog iznosa  dospjele obveze iznose 28.532,33 kuna.

Utvrđivanje rezultata poslovanja propisano je čl 81. i 82. Pravilnika o proračunskom računovodstvu i računskom planu. U postupku utvrđivanja rezultata najprije se provodi sučeljavanje prihoda i primitaka s rashodima i izdacima, te se utvrđuje njihova razlika kao višak ili manjak po tekućim, kapitalnim i financijskim aktivnostima (sučeljavanje skupina 3 i 6, 4 i 7, te 5 i 8). Nakon navedenog sučeljavanja provode se obvezne korekcije rezultata – za dio skupine prihoda 6 kojom se financira dio rashoda skupine 4, za dio skupine prihoda 7 kojom se financira dio rashoda skupine 3 te za dio skupine prihoda 7 kojom se financira dio izdataka skupine 5. 

Korekcije za navedene prihode skupine 6 (koji su utrošeni za rashode skupine 4) provedene su u iznosima, kako slijedi: 

63321 – Ministarstvo regionalnog razvoja – ulica Marka Kovača kod škole  – 225.624,84 kuna
63321 – Ministarstvo turizma i sporta- Opremanje vanjskog sportskog višenamjenskog igrališta – 204.791,04 kn

Provedena je korekcija prihoda poslovanja u ukupnom iznosu od 430.415,88 kuna
Podaci u bilanci se iskazuju nakon obvezne korekcije rezultata, iz čega proizlazi odstupanje u odnosu na podatke koji su navedeni u obrascu PR-RAS. 

Račun Izvanbilančni zapisi – pasiva (šifra 996) nalaze se  instrumenti osiguranja - dani i primljeni (speceficirani su u Popisu ugovornih odnosa i slično) te tuđa imovina dobivena na korištenje (autocisterna).  Na adresi Dekanovec, Kalnička ulica 2 nalazi uskladištena višenamjenska autocisterna za vodu marke MERCEDES BENZ MB ATEGO 1523 K 4x2 TLF 20/70, registracijske oznake ZG 3291 HN koja je u vlasništvu Ministarstva gospodarstva i održivog razvoja - Ravnateljstva za robne zalihe. Uskladištena autocisterna evidentirana je se u poslovnim knjigama Općine Dekanovec kao roba u vlasništvu Ravnateljstva za robne zalihe (izvan bilance – konto 9911 i 9961) u iznosu od 1.496.072,58 kn, dok je ispravak vrijednosti potraživanja u iznosu od 561.027,21 kuna.


Bilješke uz Izvještaj o obvezama (Obrazac Obveze)

Stanje obveza na kraju izvještajnog razdoblja iznosi 108.180,90 kuna. Od navedenog iznosa dospjelo je 28.532,33 kuna. Stanje nedospjelih obveza na dan 31.12.2022.  iznosi 79.648,57 kuna. 

Bilješke uz Izvještaj o rashodima prema funkcijskoj klasifikaciji (RAS-funkcijski)

Funkcijska klasifikacija sadrži rashode razvrstane prema njihovoj namjeni. Podaci iz izvještaja o rashodima prema funkcijskoj klasifikaciji daju informaciju o potrošnji za svaku od 10 pojedinih funkcija. U obrazac se unose samo rashodi skupina 3 i 4, dok se izdaci za financijsku imovinu (račun 5) ne iskazuju  u ovom izvještaju. 

Bilješke uz Izvještaj o promjenama u vrijednosti imovine i obveza (P-VRIO)

Promjene u vrijednosti i promjene u obujmu imovine i obveza su događaji koji utječu na neto vrijednost (razliku između imovine i obveza), a nisu rezultat aktivnosti odnosno transakcija kao i reklasifikacija i zamjena jedne vrste imovine/obveze drugom. 
U ovom izvještajnom razdoblju evidentirana je veća promjena u smanjenju  obujma neproizvedene dugotrajne imovine u iznosu od 415.613,80 kuna.  Promjena se odnosi na isknjiženje imovine u pripremi (vodovodna mreža) te vodovodna mreža u poduzetničkoj zoni iz poslovnih knjiga Općine Dekanovec jer se ista imovina nalazi u poslovnim knjigama Međimurskih voda. Time je izvršena korekcija i ispravak prikazanog stanja. 
Naime, u 2022. godini Općina Dekanovec je na osnovu donijete odluka o otpisu zastarjelih potraživanja bila primorana otpisati potraživanja u iznosu od 55.265,69 kn.	Temeljem provedenih kontrola izvršeni je i otpis nenaplativih i zastarjelih potraživanja  (ponajviše zbog stečaja poduzeća), a sukladno zakonskim propisima.



KLASA: 400-09/23-01/01
URBROJ:2109-20-01-23-1


							Načelnik Općine Dekanovec
								Ivan Hajdarović
Prilog: 	
1. Popis ugovornih odnosa i slično koji uz ispunjenje određenih uvjeta, mogu postati obveza ili imovina

